Макс Боқаевты жарты жылға қатаң жүйедегі колонияға ауыстырды
"Макс Боқаевты жарты жылға қатаң жүйедегі колонияға ауыстырды" | "https://abai.kz/post/65784"
TITLE: Макс Боқаевты жарты жылға қатаң жүйедегі колонияға ауыстырды
URL: https://abai.kz/post/65784
META: "Макс Боқаевты жарты жылға қатаң жүйедегі колонияға ауыстырды" | "https://abai.kz/post/65784"
DATE: 07.02.2018
AUTHOR(s): Abai.kz
TOTAL WORDS: 130
TEXT: Солтүстік Қазақстанда жазасын өтеп жатқан азаматтық белсенді Макс Боқаевты кем дегенде жарты жылға қатаң жүйедегі колонияға ауыстырды. Осылайша саяси баппен сотталған жазасын өтеушіні қоғамнан барынша оқшаулағысы келеді, дейді оның адвокаты. 2016 жылдың аяғында азаматтық белсенділер Талғат Аян мен Макс Боқаев Атырау және басқа да қалаларда жерді сатуға қарсы митинг ұйымдастырғаны үшін әрқайсысы бес жылға сотталды. Оларға "араздық туғызды", "жалған ақпаратты таратты" және "заңсыз митинг ұйымдастырды" деген айыптар тағылды. Ереуілдеушілер шетел азаматтарына жерді ұзақ жылдарға жалға беруді қарастыратын Жер кодексін өзгертуді талап еткен еді. Боқаев жазасын Солтүстік Қазақстан облысындағы колонияда өтеп жатыр. Жақында оның адвокаты Боқаевты қатаң жүйеге ауыстырғанын білген. Бұл сыртқы әлеммен байланысты шектеу дегенді білдіреді: жазасын өтеушілерге телефон соғуға, хат алмасуға, адвокатпен және басқалармен кездесуге тыйым салынады. Макс Боқаев қорғаушысы оны қатаң жүйеге ауыстырудың заңсыздығын сотта дәлелдегісі келеді. Abai.kz
